Document ID: 31989R0394

*****
ΚΑΝΟΝΙΣΜΟΣ (ΕΟΚ) αριθ. 394/89 ΤΗΣ ΕΠΙΤΡΟΠΗΣ
της 16ης Φεβρουαρίου 1989
για τον καθορισμό του ορίου ανοχής για τις ποσοτικές απώλειες που προκύπτουν από τη δημόσια αποθεματοποίηση αιθυλικής αλκοόλης οινικής προελεύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3247/81 του Συμβουλίου της 9ης Νοεμβρίου 1981 για τη χρηματοδότηση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων», ορισμένων μέτρων παρεμβάσεως και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρεμβάσεως (1), όπως τροποποιήθηκε τελευταία από τον κανονισμό (ΕΟΚ) αριθ. 2632/85 (2), και ιδίως το άρθρο 3 παράγραφος 1,
Εκτιμώντας:
ότι το άρθρο 3 του κανονισμού (ΕΟΚ) αριθ. 3247/81 προβλέπει ότι, πέραν ενός ορίου ανοχής που θα καθορισθεί, η αξία των ποσοτικών απωλειών επιβαρύνει τους οργανισμούς παρεμβάσεως· ότι οι ποσοτικές απώλειες αφορούν τόσο τις ποσότητες που εισέρχονται κατά τη διάρκεια του εν λόγω οικονομικού έτους όσο και εκείνες που βρίσκονται σε απόθεμα κατά την αρχή του εν λόγω οικονομικού έτους·
ότι το όριο ανοχής πρέπει να υπολογισθεί με βάση την κανονική διατήρηση της αιθυλικής αλκοόλης οινικής προελεύσεως· ότι θα πρέπει, το όριο αυτό να είναι το αυστηρότερο δυνατόν και να είναι το ίδιο σε όλη την Κοινότητα·
ότι για να καθοριστεί το αναγκαίο όριο ανοχής, ο απλούστερος τρόπος είναι να εκφραστεί σε ποσοστό της αποθεματοποιημένης ποσότητας αλκοόλης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το όριο ανοχής που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 3247/81 καθορίζεται για την αιθυλική αλκοόλη οινικής προελεύσεως σε 7,5 Μ για τις αποθεματοποιημένες ποσότητες στο τέλος του οικονομικού έτους.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1989.

Labels: 7
3
4
14